
Prome Minister Evelyn Wever-Croes: 


PROME MINISTER TA INVITA TUR CIUDADANO PA 
CELEBRA NOS DIA DI HIMNO Y BANDERA CU ORGUYO 


“Aruba ta den recuperacion y nos por celebra nos dia 
nacional na e manera cu semper nos a haci” 


egando mas cerca di nos dia 
nacional, Dia di Himno y Bandera 
18 di maart, e sentimento di ta 
Arubiano y orguyo di nos pais, 
ta wordo mira y sinti rond di nos 
isla. Himno y Bandera ta simbolo 
di nos identidad, cu ta crea union 
di un solo pueblo Arubano. Prome 
Minister Evelyn Wever-Croes, 
den conexion cu e celebracion 
nacional aki, ta extende un 
invitacion na pueblo en general, 
pa hisa nan bandera y celebra 
Aruba su dia nacional cu orguyo. 
Laga nos sali di cas y sea parti di 
e gran celebracion aki, bishitando 
tur е actividadnan гопа di 
Aruba y disfruta di e diferente 
cumindanan crioyo, cos dushi, 
canto y bailenan cultural. 


Despues di a pasa 3 aña den 
temponan dificil, e aña aki porfin 
Aruba ta den recuperacion y nos 
por celebra nos dia nacional na 
e manera cu semper nos a haci. 
Esaki sigur ta motibo pa pueblo 
goza y sinti orguyoso cu hunto 
como ciudadanonan fiel di e pais 
aki, a y ta traha hunto den union 
pa hiba nos pais bek den un miho 
direccion. 


Tambe, Prome Minister ta invita 
pueblo en general pa asisti na e 
Manifestacion Cutlural cu lo tuma 
luga na Plaza Libertador Gilberto 


Francios “Betico” Croes, diabierna 
17 di Maart, cuminsando pa 
6:30 pm. Lo tin diferente tent 
cu cuminda crioyo, cos dushi y 
artesanianan local acompaña pa 
un concierto bou encargo di Chris 
Kross y clausura pa Musical Time. 
Esiguiente mainta, dia 18 di maart, 


Pa motibo di Upgrading di e sistema di e HBK-nan nos ta anuncia e orario 


operacional durante cual nan ta cera: 


Diaranson 15 di maart 2023 
Diaranson 15 di maart 2023 
Diahuebs 16 di maart 2023 
Diahuebs 16 di maart 2023 


HBK Sta Cruz 


HBK Noord 


Diabierna 17 di maart 2023 
Dialuna 20 di maart 2023 
Diamars 21 di maart 2023 
Diaranson 22 di maart 2023 


HBK Sta Cruz 


HBK Paradera 
HBK Savaneta 


HBK San Nicolas 
HBK Paradera 


HBK Savaneta 


cera di 8'or mainta te cu 1'or atardi 
cera di 8'or mainta te cu 1'or atardi 
cera di 8'or mainta te cu 1'or atardi 
cera di 8'or mainta te cu 1’or atardi 
cera di 8'or mainta te cu 1'ог atardi 
cera henter dia 
cera henter dia 
cera henter dia 


pa 9 or, lo tin e Acto Protocolar cu 
coro di nos muchanan di scol y 
desfile di gruponan uniforma. 


“Ban uni un biaha mas pa celebra 
nos dia nacional y sinti nos mes 
orguyoso di ta un cuidadano 
di e baranca aki. Hunto nos a 


lucha pa logra cu awe Aruba ta 
recuperando, y ta solamente den 
union y positivismo, nos dushi 
isla lo progresa. Celebra nos dia 
nacional na grandi manera nos 
semper a haci. Feliz Dia di Himno 
y Bandera”, Prome Minister 
Evelyn Wever-Croes a expresa. 

CUERPO POLICIAL ARUBA ta informa: 
DOS PERSONA DETENI PA TRAFICACION DI HENDE 


Proyecto di 
Expansion y 
Renobacion di 
Dr. Horacio 
Oduber Hospital 
(HOH) 


SOGA (14 maart 2023) Manera priminti, SOGA lo 
a mantene comunidad di Aruba informa tocante e 
situacion pa cu e proyecto di Expansion y Renobacion di 
Dr. Horacio Oduber Hospital (HOH). 


Despues di nos ultimo comunicado di prensa 3 di maart, 
SOGA y e contratisa general OHLA a sinta na mesa y a 
yega na palabracionnan cu e partidonan no lo sigui cu 
otro mas y lo termina e contrato. E decision aki tabata 
uno mutuo y a wordo yega na un manera amical. 


Den cuadro di esaki tambe a wordo palabra cu e sub- 
contratistanan por traha directamente cu SOGA, 
cualnan ta contratistanan local. SOGA a cuminsa haci 
preparacionnan necesario y a acerca e contratistanan 
local pa sinta na mesa pa yega na palabracion pa nan 
caba cu e ultimo parti cu falta di e construccion lo mas 
pronto posibel. 


Esey lo encera tambe cu SOGA lo mester evalua y 
posiblemente consulta cu su Stakeholders pa despues 
otorga e trabou na e contratistanan local. 


SOGA tin e confianza cu dentro di algun siman lo por 
keda cla cu e contratistanan local y cu e trabou pendiente 
na HOH lo por reanuda lo mas pronto cu ta posibel. 


Despues di un investigacion 
di mas o menos dos aña 
dirigi riba traficacion di 
hende. Recherchenan di Unit 
Mensenhandel-Mensensmokkel 
a detene dos persona riba 13 y 
14 di maart ultimo. 


E persona nan deteni ta: 

Un hende muher di inicial D.E.J. 
naci na Colombia y un hende 
homber di inicial R.J.D. naci na 
Aruba. 


Dencasoakitatrataditraficacion 


den forma di explotacion laboral 
di un persona procedente di 
Colombia. 


E investigacion ta continua y no 
por descarta cu mas detencion 
lo por tuma lugar. 


E departamento di recherche 
Unit Mensenhandel- 
Mensensmokkel ta  consisti 
di recherche nan di Cuerpo 
Policial Aruba y Koninklijke 
Marechaussee. 

Dialuna mainta Minister 


di Turismo y Salud 
Publico ST. Dangui 
Oduber conhuntamente 


cu Director di Aruba Ports 
Authority (APA) sr. Marc 
Figaroa y CEO di Aruba 
Tourism Authority (ATA) 
sra. Ronella Croes a cana 
den e ex edificio di DOW 
na playa. Despues di esaki 
a tene un conferencia 
di prensa caminda e 
mandatario a splica kiko 
e bunita proyecto aki ta 
encera. 


E ex edificio di DOW 
ya caba tin 14 aña 
bandona y ta un bista 
menos agradabel pa nos 
bishitantenan cu ta baha 
for di crusero. 


E proyecto di e ex edificio 
di DOW ya caba pa 
algun tempo Gobierno a 
cuminsa haci su debido 
diligencianan pa asina 
explora e posibilidadnan 
pa APA tuma edificio aki 
over teniendo na cuenta 
cu pronto lo cuminsa e 
desaroyonan di e proyecto 
di Port City y hopi di e 
oficinanan existente lo 
mester muda. 


Minister Oduber a splica 
cu e idea ta pa APA tuma 
e edificio di DOW over, 
renoba esaki completo. 
Como esaki ta un edificio 
basta grandi ta bay 
comparti e edificio di 
manera cu e piso 2 ta bira 
oficinanan di APA. Aruba 
Tourism Authority (ATA) 
ta bay bay huur piso 1 
di e edificio aki y lo bay 
converti e piso aki den 
un Visitor Information 
Center (VIC) pa brinda 
informacion па nos 
bishitantenan. 


E VIC lo ta bon ubica di 
manera cu nos turistanan 
crusero por yega facil 
na dje. Minister Oduber 
a menciona cu esaki lo 
bay bira un centro super 
moderno y luhoso. E VIC 
lo brinda tur informacion 


di kiko tur tin di haci 
na Aruba, kiko ta tur e 
actividadnan, nos mihor 


beachnan, lista di 
restaurant y kiko nos 
tin pa ofrece, nightlife, 
transporte y mucho mas. 
E lo sirbi como un guia pa 
e turista asina cu e baha 
di e barco crusero. 


Minister Oduber a 
meciona cu pronto lo 
publica detayadamente 


e motibonan y con e 
traspaso di e edificio di 
DOW lo tuma lugar den e 
“Lands Courant”. Despues 
cu esaki keda publica lo 
bay haci un ceremonia 
oficial caminda lo bay 
firma un MOU entre 
Ministerio di Turismo, 
Gobierno di Aruba, APA, 
ATA y Monumenten 


Bureau. E mandatario a 
menciona cu si tur cos 
cana segun plan, pa e di 
tres cuartal di aña 2023 e 
proyecto aki por cuminsa. 
Ya caba ATA a cuminsa 
traha riba locual ta bira e 
diseño di VIC. 


Minister Dangui Oduber 
ta hopi optimista cu henter 
e proceso lo cana segun 
plan, pa e renobacion por 
cuminsa e aña aki. E ta 
un bunita proyecto cu lo 
tin un balor agrega na nos 
turismo crusero, esnan cu 
ta labora den turismo y 
aruba henter. 

Minister Oduber a 
demostra di tin un vision 
cla di proyectonan cu lo 
beneficia nos turismo y 
nos pais Aruba. 


Diarazon 15 Maart 2023 


Dialuna atardi Minister 

di Turismo y Salud 
Publico sr. Dangui 
Oduber a ricibi bishita 
di sr. Paul Bekkers 
cu ta e representante 
permanente di 
Nacionnan Uni y 
otro organisacionnan 
internacional na 
Ginebra, Suisa compaña 
pa su reeplasante sra. 
Audry Gussen. Durante 
e encuentro aki Minister 
Oduber a toca diferente 
puntonan di interes. 


Den e combersacion e 
mandatario a enfoca 
riba e recuperacion breve 
cu Aruba tabata tin 
depues di e pandemia. 
A duna un bista amplio 
riba con nos turismo ta 
bayendo y e desaroyonan 
cu tin actualmente den 
nos turismo. Riba e 
tema di Salud Publico 
Minister a mustra 
sr. Bekkers riba tur e 
programanan di salud cu 
tin. Tur e programanan 
aki ta wordo haci 
conhuntamente cu 
Departamento di Salud 
Publico, Pan American 
Health Organization 
(PAHO) riba e standard 
poni pa World Health 
Organization (WHO). 
A mustra riba e hecho 
cu Aruba tin su plan 
nacional di prevencion 
di malesanan no 
transmisibel. Tambe a 
combersa riba  locual 
ta e ecuesta di salud 
STEPS2023 cu nos ta 
hayando apoyo di PAHO. 
Sr. Bekkers a mustra hopi 
interes riba e modelo di 
haci ganashi cu Aruba 
ta uza pa cu turismo, 
den е esaki Minister 
Oduber a dune un 
amplio splicacion y e la 
keda masha impresiona. 
Sr. Bekkers a elogia 
Minister Oduber pa cu 
e strategianan y tambe 
pa e modelo cu ta wordo 
uza cu ta e “High Value 
- Low Impact” caminda 
ta busca e balans entre 


954100. 


Minister Dangui Oduber 


REPRESENTANTENAN DI NACIONNAN UNI A KEDA 
IMPRESIONA CU E MANEHO ACTUAL 


busca e turistanan di 
calidad pero teniendo 
na cuenta cu nos medio 
ambiente. 


Riba e area di Salud 
Publico sr. Bekkers a 
elogia Minister Oduber 
pa e bon trabounan haci 
pa locual ta malesanan 
contagioso (p.e. COVID) 
como tambe e malesanan 
no transmisibel. Tambe 
sr. Bekkers a elogia 
e systema di cuido 
universal cu nos tin, 
esta AZV. Nos ta e poco 


paisnan na mundo cu 
tin esaki y nos mester 
salvaguardie. 


Finalmente e mandatario 
a duna gradicimento 
na PAHO, WHO, 
representantenan di 
Hulanda na Nacionnan 
Uni pa nan sosten ofreci 
durante e temporada di 
pandemia y actualmente 


ра cu е prevencion 
di malesanan no 
transmisibel. 


ets, current specials, special с 
af ash, roofing sheet 

Dos mucha muhe di 12 y 13 ana, 
sospechosonan principal den un caso di 
asesinato di un otro mucha di 12 ana 


Freudenberg, Alemania: 


Diasabra den oranan di atardi un 
mucha muhe yama Luise a bay 
bishita un amiga y a sali for die 
cas di su amiga pero nunca a yega 
bek su cas. Su mayornan mirando 
cu oranan tabata pasa y nan yiu 
no a yega cas, a dicidi di bay polis. 
Despues di un buskeda rigoroso, 
diadomingo nan a bin topa cu e 
curpa sin bida di Luise den un 
mondi entre dos cas cerca di un 
fietspad. 

Diasabra durante dia Luise di 
12 aha a bay bishita un amiga y 
5'or y mey di atardi e la sali for di 
su amiga su cas, pa bay cas bek. 
Lamentabelmente nunca e la yega 
cas. Despues cu su mayornan a 
bati alarma, autoridad a cuminsa 
cu un buskeda rigoroso den un 
mondi entre dos cas. Diadomingo 
durante dia, nan a bin topa cu 
e curpa sin bida di Luise. E 
curpa mesora a keda confisca, 
pa motibo cu e momento ey 
ainda no tabata sa, kiko tabata 
e circumstancianan rond di su 
morto. 


Recientemente, Minister Endy 
Croes a reuni cu Sra. Astrid Britten, 
directora di Biblioteca Nacional 
Aruba. Durante encuentro a 
dialoga tocante e renobacion cu ta 
andando na Biblioteca Nacional 
Aruba. Manera ta conoci, a instala 
e airconan grandi caba, cu ta un 
inversion di 400 mil florin. 


Ta den proceso pa instala dos (2) 
unit cu ta un otro inversion di 135 
mil florin. Final di februari 2023, 
a cuminsa cu renobacion di tur e 
bentana- y portanan y ranca tur e 
kozijnnan cu a putri, pa pone kozijn 
di aluminium. 


Esey tabata un otro inversion di 


Mesora a cuminsa cu un 
investigacion, dialuna a haci 
un autopsia yna bin resulta 
cu Luise a wordo mata na un 
forma hopi violento. Diamars 
durante dia autoridad a detene 
dos sospechoso, cu ta dos mucha 
muhe di 12 y 13 aña. 


Durante un conferencia di 
prensa, polis y ministerio publico 
Aleman a duna mas informacion 
di e caso aki. Pero e informacion 
duna tabata hopi limita, pa 
motibonan di privacy y protecion 
di menornan. Nan a splica cu e 
mucha muhe a fayece despues dia 
ricibi varios hinca y a wordo laga 
atras ta sangra y cu consecuencia 
cu e la fayece. E lugar caminda 
e sucedido cruel aki a pasa ta 
caminda cu e la wordo haya 
tambe. No tin niun indicacion cu 
por ta trata di un crimen sexual. 


Pruebanan cu a wordo haya y 
e informacionnan ricibi for di 
interogacionnan haci, autoridad 
a haya motibonan suficiente pa 


detene e dos mucha muhernan 
aki como sospechosonan 
principal di asesinato di Luise. 
Durante e conferencia di prensa 
autoridad local a sigui bisa cu 
e ta un caso hopi impactante, 
tambe nan a pone bon cla cu tur 


Minister Endy Croes: 


RENOBACION DI BIBLIOTECA NACIONAL ARUBA 
TA DEN PROCESO 


400 mil florin. Finalmente, tambe 
a inverti otro 100 mil florin den 
renobacion di un parti di e dak cu 
tabata lek hopi. Pues den total a 
inverti alrededor di 1 miyon florin 
pa e renobacion di Biblioteca 
Nacional Aruba. Actualmente tin 
poco molester di stof y desordo 
door di e trabou cu nan ta haciendo 
eynan y ta pidi e empleado- y 
miembronan di Biblioteca Nacional 
Aruba pa tende un tiki mas 
pasenshi. Ta calcula cu dentro di 3 
pa 4 luna ta keda completamente cla 
cu e trabou. Directora di Biblioteca 
Nacional Aruba ta expresa cu nan 
ta contento cu despues di varios 
aña Biblioteca Nacional Aruba a 
wordo renoba 

cos ta mustra cu no tabata tin un 
tercer persona envolvi. E arma cu 
a wordo usa pa asesina Luise, te 
na e momentonan aki no a wordo 
haya, pero autoridad local ta sigui 
busca esaki. 

Minister Glenbert Croes 


MINISTER GLENBERT CROES A REUNI CU BESTUUR 
DI "DIALOGO TRIPARTITA SOCIAL LABORAL" (OTSE) 


Diabierna mainta a tuma 
luga un reunion entre 
Minister Glenbert Croes 
y e bestuur di "Dialogo 
Tripartita Social Laboral" 
(DTSL) pa asina prepara 
e plan di accion pa e 
siguiente reunnionan 
cu lo bay tuma luga. 
Presente na e reunion 
aki tabata sr. Tito De 
Cuba representando e 
Gremionan Comercial, 

sr. Hubert Dirksz 
representando e 
Gremionan Sindical y 
sra. Sabine de Groot 
representando Gobierno 
di Aruba. 


Minister Croes a indica 
cu e reunion aki tabata 
uno positivo na unda 
a delinea e plan di 
accion pa e proximo 
simannan , premirando 


Yama 
585 9500 


of manda nos un 


un reunion di DTSL cu 
mas representantenan di 
gremionan en general pa 
mitar di April. 


Un poco di e historia di 
DTSL 

DTSLta Dialogo Tripartita 
Social Laboral cu ta un 
plataforma di consulta 
y dialogo cu Minister 
Glenbert Croes a institui 
den su prome periodo 
como Minister di Labor, 
conforme e exigencianan 
di International Labor 
Organization (ILO). 

Esaki ta e plataforma unda 
Gremionan Comercial, 
Sindical y Gobierno ta bin 
hunto pa delinea y aproba 
cualkier proposicion 
cu por tin riba mesa e 
momento ey. 


E prome congreso di 


Pa abona na 
SOLO DI PUEBLO 


DTSL a tuma luga 29 
di April 2019 riba cual 
i unanimamente 


aproba e ley di ARBO cu 
ta pa garantisa salud y 
siguridad den e entorno 


laboral di e trahado. 


«mail ana е РА 2 А 
E AT NG Selig Gia 6, Himao y алга, 


En conexion cu Dia di Himno у Bandera 
nos lo cera pa 3:00 pm: 
Diahuebs 16 di maart 


y nos lo ta cera henter dia ariba: 
Diabierna 17 di maart 


Den caso di emergencia, por yama libremente nos Storingsdienst na 523-7147. 

Minister Endy Croes: 


CENTRO DEPORTIVO LUCIANO WEVER NA 
BRAZIL TA OPERACIONAL BEK Y PRONTO LO 
CAMBIA TUR E LUZNAN DI E VELD 


Diadomingo mainta, 
Minister Endy Croes 
а acudi na Centro 


Deportivo Luciano Wever, 
conoci tambe como 
Veld di Brazil. Minister 
Endy Croes a ricibi un 
invitacion di Aruba Little 
League pa ta presente 
diadomingo mainta na 
Centro Deportivo Luciano 
Wever, mirando cu 
despues di hopi tempo e 
veld ta operacional bek. 
A haci un trabou grandi 
riba e veld pa drece 


y haci limpi. Minister 
Endy Croes ta expresa 
cu e ta hopi contento 
di por a mira actividad 
deportivo bek riba e 
veld y cu tin muchanan 
di diferente categoria 
ta hunga baseball y of 
softball. Banda di esaki 
South League cu tabatin 
basta tempo hungando 
bou di e nomber di South 
League mes, амо ta 
hungando bou di nomber 
di Aruba Little League. 
Pues, actualmente South 


League ta un parti di 
Aruba Little League. 


Durante e evento a 
anuncia cu South League 
a inicia campeonato cu su 
ekiponan. Minister Endy 
Croes a duna palabra na 
honor di nan participacion 
den e campeonato y a 
desea e ekiponan hopi 
exito. Ademas di esaki, 
Minister Endy Croes a 
haya peticion pa drecha 
e luznan di Centro 
Deportivo Luciano 
Wever y a compromete 
publicamente cu e ta 
encarga pa haci esaki. 
Minister Endy Croes 
ta duna un palabra di 


felicitacion na District 
Administrator di Aruba 
Little League, Sr. Rudy 
Donata y secretaria Aruba 
Little League, Sra. Raquel 
Wester. 


Tambe, kier felicita Sr. 
Boshi Wever, kende ta 
rond Centro Deportivo 
Luciano Wever y ta 
haciendo un empeño 
grandi pa e mantencion di 
efacilidad y ta asina tambe 
stimula baseball pariba di 
brug. Minister Endy Croes 
ta sigui traha pa deporte 
y nos deportistanan cu 
ta central den vision di 
Gabinete Wever-Croes II 

Minister Rocco Tjon: 


PROYECTO DI CAMARA HUNTO CU ELMAR Y 


KPA TA WORDO FIRMA NA APRIL 


NG 


Siman pasa, Minister 
di Husticia y Asuntonan 


Social Sr. Rocco Tjon, 
hunto си ekipo di 
Ministerio di Hustcia y 
Asuntonan Social, a reuni 
cu Elmar. 


A evalua e proyecto di 
camara di siguridad, 
mirando cu durante e 
temporada di carnaval 
a instala algun camara 
temporalmente. E 
feedback cu a ricibi di e 
parti tecnico di Elmar 
y e ekipo di KPA tawata 
uno positivo. Durante e 
bishitanan cu a haci na 
e diferente wardanan di 
polis, locual a sobresali 
ta e balor agrega di 
е сатагапап, cu е 
conlcusion cu e ta un di 
e motibonan pakico a 
experencia un temporada 
di carnaval mucho mas 
trankil. 


Durante e reunion cu 
Elmar, a toca e siguiente 
fase di e proyecto aki di 
cual e intencion ta pa sera 
un convenio cu Elmarna 
April pa di e forma ey 
por percura pa desaroya 
e proyecto aki y ekipa 
camara riba diferente 
puntonan strategico na 


Aruba. 


Cuerpo Policial tin un rol 
sumamente importante 
den е proyecto aki, 
caminda nan lo bay defini 
е puntonan strategico 
riba nos isla cu lo mester 
wordo ekipa cu camara. 


Un di е puntonan 
importante, Den e plan 
di maneho di Ministerio 
di Husticia y Asuntonan 
Social ta pa inverti den 
tecnologia, pa di e forma 
ey ekipa Cuerpo Policial 
mucho mas miho pa 
preveni criminalidad y pa 
resolve casonan mucho 
mas miho unabes cu algo 
sosode. 


Por ultimo, e mandatario 
a indica cu e ta hopi 
agradecido, pa motibo 
cu mas y mas nos ta 
consciente di e hecho cu 
pa combati criminalidad, 
colaboracion си otro 
Ministerionan y 
partnernan di sector priva 
ta importante. Pues ta 
gradici e aporte cu Elmar 
ta duna den cuadro di e 
proyecto aki, como tambe 
e aporte di colega Minister 
Glenbert Croes. 


SL Due Diarazon 15 Maart 2023 
Lider di MEP ta invita henter pueblo di Aruba pa bin 
celebra Himno y Bandera cu MEP 


GRANDIOSO FESTIVAL DI CUMINDA 
< [| 2p N 

Movimiento Electoral di Pueblo 
(MEP) ta extende un invitacion 
na Pueblo henter pa celebra 
Himno y Bandera diasabra 18 di 
maart cu nos na Cede di MEP na 
unda lo tin un grandioso festival 
di cuminda cu lo cuminsa pa 12'or 
pm y ta termina pa g'or pm. 


Lo tin un variacion di cuminda 
crioyo y luga pa sinta y come cu 
henter famia mientras ta disfruta 
di un dushi ambiente di musica. 
Candidatonan di Partido MEP lo 
tey presente pa asina nan tambe 
por pasa un rato ameno riba nos 
dia nacional den presencia di 
pueblo di Aruba. 


Fundacion Aruba One Happy Island Lions Club ta 
inicia campaña pa recauda fondo: 
Yuda Nos Yuda esnan den comunidad cu 
ta den necesidad 


Fundacion Aruba One ta е organisacion di 


Happy Island Lions Club 
ta e organisacion encarga 
cu 2 club di servicio na 
Aruba cu ta One Happy 
Island Lions Club y e club 
di hobenan adulto Delta 
Aruba Leo Club. 


Pa e 2 clubnan aki por 
sigui yuda comunidad di 
Aruba, ta organisando 
diadomingo 3o di april 
proximo un grandioso rifa 
cu un total di 3 premio 
bow di wega di Diario. 


1 premio di AWG 10.000 
2do premio di AWG 5.000 
3er premio di AWG 2.500 


Cada ticket ta consisti di 
2 number dunando bo 6 
chance pa gana un di e 
premionan. Ticket ta costa 
AWG 25 y ta obtenibel 
cerca tur miembro di 
Aruba One Happy Island 
Lions Club y Delta Aruba 
Leo Club. 


Club di Leon y club Leo 


servicio na comunidad 
mas grandi na mundo. 
Nos meta principal ta 
pa duna servicio na nos 
comunidad cu ta den 
necesidad como tambe 
concientiza y educa riba 
topiconan importante pa 
tin un comunidad sano. 


E clubnan Aruba One 
Happy Island Lions 
Club y Delta Aruba Leo 
Club ta hopi activo den 
comunidad di Aruba y ta 
resalta cu su proyectonan 
manera “Beach clean- 
up” , Proyecto di back to 
school, proyectonan di 
cushina pa famianan den 
necesidad, proyectonan 
hunto cu Aruba Doet, etc. 


Ademas di e proyectonan 
menciona Aruba One 
Happy Island Lions Club 
ta organisa y promove 
diferente campafa di 
concientizacion den nos 
comunidad manera varios 
charla publico e.o. riba e 


tema di Medio Ambiente, 
Servicio Boluntario y 
Comunitario, Malesa di 
Diabetes y Presion. E 
projectonan aki y mas a 
wordo realisa cu sosten di 
e comunidad y comercio 
di Aruba. 


Cu e fondo recauda e 2 


ARUBA 


One Happy Island 


CENTENNIAL CLUB 


clubnan por sigui haci 
projectonan na bienestar 
di nos comunidad, un 
apelacion na henter 
comunidad pa yuda 
nos yuda esnan den 
comunidad cu ta den 
necesidad. Pa ticket por 
acerca miembronan y 
rebendedornan di Aruba 


One Happy Island Lions 
Club y Delta Aruba Leo 
Club. Durante e siman 
nan venidero nan lo ta na 
diferente punto strategico 
di nos pais bendiendo e 
ticketnan di e rifa. Pa buki 
di rifa por tuma contacto 
na number 594-0043 of 
746-0428. 


BJ ide, 
> +P Ny 

Aruba Bank a aporta na Festival un Canto 
pa Aruba su Himno y Bandera 


- 15 di maart 2023: Aruba 
Bank ta yuda engrandece 
nos cultura door di aporta 
na Festival un Canto 
pa Aruba su Himno y 
Bandera. 


Durante un fin di siman 
exitoso e festival a tuma 
lugar riba Plaza Betico 
Croes. Participantenan di 
categoria infantil, hubenil 
y adulto a deleita e publico 
presente cu tremendo 
presentacionnan. 


E meta principal di e 
festival aki ta pa promove 
nos cultura y engrandece 
e conocemento cultural 
bou di nos muchanan, 


hobennan y adulto. Esaki 
ta wordo haci door di 
demonstra nan talento pa 
nos patria. 


Plaza Betico Croes por a 
conta cu un gran cantidad 
dibishitante cua presencia 
e festival y ademas por a 
disfruta di un bon sortido 
di cuminda, cosnan dushi 
y arte tipico di Aruba. 


Aruba Bank ta felicita 
Comision Promove 
Cultura CBTL, 
Fundacion Cultural di 
Festivalnan Folklorico 
y tur participante y e 
ganadornan cu a forma 
parti di e Festival. 


Pag. 12 


1.01, 


Diarazon 15 Maart 2023 


Diamars mainta e 
comision encarga cu 
soluciona e problematica 
di desperdicio likido 
na Aruba a presenta un 
update di e proceso cu ta 
andando pa yega na un 
RWZI nobo. E proyecto ta 
den un estado hopi avansa 
y ta premira cu trabounan 
di construccion lo por 
cuminsa den zomer. 


E problema di e planta di 
RWZI na Bubali no ta algo 
nobo y e ta un problema 
mas grandi cu simpel 
holo desagradabel. E ta 
un peliger pa nos salud, 
naturalesa, turismo, nos 
economia y e calidad di 
bida di nos hendenan. 
Den e programa di 
Gobernacion pa 2021- 
2025 a pone como meta 
pa crea concientisacion 
di e urgencia di e 
problematica aki y bin cu 
solucion sostenibel. 


E planta na Bubali ta 
data di 1972 y e tempo 
ey e la wordo diseña pa 
sirbi un cierto cantidad 
di habitante. E tempo ey 
ta 60 mil hende ta biba 
na Aruba y 50 aña pasa 
ningun hende a pensa 
cu Aruba lo a conoce un 
desaroyo explosivo den 
cantidad di cambernan 
di hotel y cu esaki lo a 
haci cu e planta ta bira 
chikito pa capacidad di 
awa cu e mester procesa. 
Tambe tin un hospital 
grandi cu a drenta den 
funcion solamente algun 
aña despues di e planta 
di RWZI. Cu tempo e 
desaroyo economico di 
nosisla a bay laga desaroyo 
di infrastructura atras. E 
planta a bira chikito pa e 
volumen di desperdicio 
likido cu e mester procesa 
y su estado di mantencion 
a keda bai atras pa hopi 
aña pa motibo di falta di 
recurso financiero. 


Durante e reunion cu e 


Minister Ursell Arends: 


PRONTO TRABOU POR CUMINSA RIBA 
RWZI NOBO 


comision por a scucha 
for di e comision encarga 
cuanto trabou a wordo 
haci den e ultimo añanan 
pa yega na un solucion 
structural pa tur esaki, 
y cu e proyecto awor a 
drenta den un etapa hopi 
avansa y e ta cla pa wordo 
ehecuta. 


E comision menciona 
a presenta na AHATA, 
ATSA, FPNA, DNM y 
tambe na gerencia di 
Amsterdam Manor е 
detayes di tur loke ta e 
plan, e trabounan cu a 
wordo haci caba, kico 
falta y den ki tempo ta 
pensa cu lo por keda cla. 
E comision ta lidera pa Sr. 
Jossy Figaroa, apunta pa 
Ministerio di Naturalesa, 
hunto cu Sr. Marlon 
Croes, director di DOW 
representando despacho 
di Minister President, y 
Sr. Ton Rojer di Utilities 
Aruba NV, cu ta parti di 
e carta di Ministerio di 
Energia. 


Meta ta pa logra privatisa 


henter e sistema di 
desperdicio likido na 
Aruba. Pa medio di 
un entidad priva por 
sigura e inversion 


multi-miyonario cu ta 
necesario pa Aruba yega 
na un sistema moderno 
pa reemplasa e sistema 
chikito cu mientrastanto 
ta 50 aña biew. 


Gobierno ta preparando 
pa traspasa tur planta di 
RWZI y tambe tur sistema 
di rioolering pa e entidad 
nobo aki. Dentro di 18 
pa 24 luna Aruba lo ta 
ehempel den Caribe cu un 
sistema completamente 
nobo y moderno riba e 
tereno di desperdicio 
likido. 


Hunto cu e sistema nobo 


lo introduci tambe un 
‘regulatory framework’. 
Esaki ta reglanan y 


normanan cu e planta y 
e sistema di rioolering 
mester cumpli cu'ne. Cu 
esaki lo por monitor cu 
tur cos ta bay conforme 
standardnan y evita cu e 
planta nobo ta cay atras 
den e servicio cu e mester 
duna comunidad. 


Den programa di 


Gobernacion 2021-2025 
tambe a indica cu lo 
busca un plan sostenibel 
pa conserva y integra 


е 5 salina ‘wetlands’ 
den conexion cu RWZI- 
Bubali. Esaki awor ta 


parti integral di e areglo 
cu e operador nobo. Nan 
lo tuma e responsabilidad 
pa tene e nivel adecuado 


di awa den e Western 
Wetlands, pa asina yuda 
fortalese y stimula nos 
flora y fauna den diferente 
oasis chikito na lugarnan 
cu awe ta saliñanan seco. 
Esaki na su turno lo yuda 
tambe diversifica nos 
producto turistico. 

MINISTER ENDY CROES А DUNA INICIO NA E DI 37 
ARUBA INTERNATIONAL HALF MARATHON 


Diadomingo mainta, 
Minister Endy Сгоеѕ 
tabata presente na Joe 
Laveist Sport Park 
pa duna inicio na e di 
37 International Half 
Marathon. Un сагегда 
cu a conta cu alrededor 
di 800 participante den 
diferente categoria: 21K, 
relay y 5K. E careda a 
inicia pa 5or y mey di 
mainta, unda e coredonan 
а core di Joe Laveist 
Sport Park y finalisa na 
Alahambra Mall. Mas den 
oranan di mainta e grupo 
di 5K a sali direccion pa 
Embassy Suites y termina 
bek na Alahambra Mall. 
Por a presencia cu hoben 
y adulto cu a participa ne 
marathon. Sigur tabata 


Й 


impresionate ра мак 
e ambiente banda di 
caminda, bo por a sinti 
e entusiasmo y energia 
positivo. E publico tabata 
grita y aplaudi dunando 
asina sosten y apoyo ne 
coredonan, e Mandatario 
di Deporte a expresa. Na 
final Minister Endy Croes 
a entrega premio na e 
ganadonan. 


Concluyendo, Minister 
Endy Croes ta felicita 
tur e coredonan cu haci 
e di 37 edicion di Aruba 
International Half 
Marathon uno sumanente 
exitoso. Alabes ta gradici 
organisado di e marathon 
IBiSA Aruba, Cuerpo 
Policial y tur boluntario 


> | е 
bonsai iat. 


cu a yuda haci e careda 
aki posibel. Pabien Sra. 


Lana Gobert di Aruba y Sr. 
William Diaz di Colombia, 


gandonan absoluto di e 
marathon. 


ТО. 
ARUBA DOET - PEACE LABYRINTH: 
When individuals unite to serve their 


community, something magical happens 

Before the sun rose, we 
set up buckets with gloves 
and garden tools for each 


volunteer. The air was 
filed with excitement, 
and as soon as it got a 
bit brighter, volunteers 
arrivedtostart beautifying 
the gardens. Gradually, 
the local trees and plants 
that were once entirely 
covered in weeds emerged 
anew, such as the Foyo di 
Cruz, Watapana, Wayaca, 
Aloe Vera, Shimarucu and 
Teco plants. 


More volunteers arrived, 


each bringing various 
garden tools, including 
weed trimmers, rakes, 


and wheelbarrows. We 
soon saw the labyrinth 
paths become clear and 
revitalized with white 
sand, and the atmosphere 
was incredibly 
collaborative. Everyone 
did what they physically 
could, whether they 
were families, friends, 
colleagues, or teams from 
Deloitte Dutch Caribbean, 
Departamento di Asunto 
Social, or IMC Corporate 
Services. 

During breaks, we enjoyed 
coffee with delicious fresh 
muffins by Santos and 
healthy snacks, including 
fresh mango juice for 
the younger volunteers 
who were a joy to have 
around. The volunteers 
had fun together, singing 
Happy Birthday, sharing 


labyrinth stories and 
gardening expertise, 
showing how sacred 


this beautiful place has 
become. 


I never realized 
community service was 
a movement, but as 
Adam Gardner says, it 
is, and this labyrinth 
community is becoming 
one. Volunteering on 
this project helped us 
understand what it takes 
to maintain it and built 
a relationship with it 
automatically. 

As part of the Island wide 
project Aruba Doet, we 
restored the labyrinth for 
the fourth time. Now that 
it's beautiful again, it's 
easier to maintain it with 
the Adopt-the-Labyrinth- 
for-a-Week program. 


If you're interested in 
joining this labyrinth 
community, please 


email Gea Sougé at 
arubapeacelabyrinth19@ 
gmail.com. When you 
adopt the labyrinth for 
a week, you visit it three 
times to water the trees 
and plants, trim where 
necessary, and clean the 
area. 

It was incredible that it 
started raining Sunday 
to bless the labyrinth. 
The rain helped settle the 
sand and firm the rocks in 
the labyrinth. To ground 
it further, we invite the 
community to walk this 
beautiful labyrinth for 
relaxation, reflection, and 
contemplation. Spending 
time at the labyrinth 
will heal and help you 
recharge, release stress, 
and feel more energized 
again. 

A big thank you to all the 
Aruba Doet volunteers 
who gave their time, 


attention, and energy to 
serve the community. 

Gobernador cu bishita di trabou па 


Fundacion Respaldo 


2 di 


Riba diahuebs 
ultimo Respaldo tabatin e honor 
di ricibi un bishita di trabou 


maart 


di Gobernador, sr. Alfonso 
Boekhoudt. 
Durante e bishita di trabou 


aki Gobernador a ricibi hopi 
informacion pa medio di diferente 
presentacion di diferente 
psikiatra. Asina a splica e processo 
di añas cu a wordo hiba promer 
cu na 2017 finalmente a funda 
e organisacion nobo pa salud 
mental na Aruba, cu despues a 
ricibi e nomber di Respaldo. 


Cu Һор orguyo а splica 
Gobernador di e trabounan cu 
Respaldo a bin ta eherce den 
e ultimo 6 añanan, manera: 
expansion di personal cu casi 

e dobbel di locual a cuminsa 
cu ne; e diferente servicionan 
nobo cu ta ofrece, por ehempel 
ECT (Electroconvulsietherapie) 
cual Respaldo ta actualmente 
e unico den region di Caribe 
Hulandes cu ta ofrece е 
tratamento aki cu resultadonan 
hopi positivo; introduccion di 
FACT-teams pa adultonan cu ta 
duna servicio ambulatorio door 
di un team multidisciplinario 
di profesionalnan, POPP-poli 
cu ta un Cooperacion entre 
diferente instancia/profesional 
specialmente pa duna guia na 


muhernan embaraza cu tin (e 
riesgo di desaroya) problemanan 
psicico. Tambe e cantidad di 
clientenan cu ta ricibi ayudo 
profesional ра  problemanan 
psicico a aumenta grandemente 
den e ultimo añanan. A logra 
habri un extra localidad na 
Mahuma pa ta mas central y asina 
yuda mas cliente posibel. A inicia 
diferente cooperacion cu otro 
instancianan local como regional; 
A introduci un sistema moderno 
completamente electronico pa 
registra tur datos di e clientenan 
(Elektronisch Patiénten Dossier); 
tambe a ofrece diferente curso 
y estudio pa sigui desarolla e 
personal trahando den cuido 
mental; pero tambe a logra ricibi 
un visitatie di e Nederlandse 
Vereniging van Psychiaters cu ta 
evalua periodicamente e cuido cu 
ta wordo ofreci y ta duna feedback 
pa mehoracion. 


Gobernador a ricibi despues un 
presentacion di e planes pa futuro 
unda entre otro a pone e enfasis 
riba deseo pa por cumpli cu e 
necesidad pa Aruba tin su propio 
crisisdienst. Esaki lo yuda hasi 
e cuido necesario yega mas liher 
na e cliente, baha e presion ariba 
cuerpo policial y yuda disminui 
e stigma cu tin ora polis mester 
interferi ora un cliente bira hopi 


malo. Tambe tin planes pa sigui 
desarolla e ‘forensische zorg 
na Aruba cu e objetivo cu (ex) 
detenidonan cu  problemanan 
mental lo ricibi asistencia y 
tratamento mas enfoca riba nan 
necesidad. Por ultimo a splica 
Gobernador durante e parti aki 
e desafionan cu Respaldo tin pa 
por sigui desaroya den e añanan 
venidero y asina cumpli cu e 
necesidadnan cu pais Aruba tin. 


Despues di e parti aki a bai over 
na duna Gobernador splicacion 
mas detaya di е diferente 
departamentonan y servicionan 
cu Respaldo ta ofrece. Psikiatra 
pa mucha y hobena duna un 
presentacion extenso di e 
servicionan cu e departamento 
di Policlinica pa Mucha y Hoben 
ta ofrece. Asina a splica cu e 
policlinica pa Mucha y Hoben 
ta existi apenas desde 2009 y a 
duna splicacion di kiko ta e tipo di 
trastornonan cu ta ser considera 
“specialistische ggz’, cu ta e grupo 
cu Respaldo ta atende. A duna 
tambe splicacion over e lista di 
espera y cu esey e desafio cu ta 
enfrenta pa por brinda e servicio 
necesario. Un di e desafionan mas 
grandi cu e policlinica di Mucha 
y Hoben ta enfrenta ta e escazes 
cu tin pa haya GZ-psychologen pa 
por yuda atende cu e lista largo 


di espera cu tin. Tambe ta un 
problema cu actualmente no tin 
un localidad pa admitimuchanan 
bou di 18 aña cu problemanan 
psicico serio y compleho. Tur esaki 
siendo cu e tratamento pa mucha 
y hoben ta di sumo importancia 
mirando cu estudionan ta mustra 
cu trata trastornonan mental 
mas trempan posibel ta hopi mas 
efectivo cu warda te na adulto pa 
ricibi tratamento; e dañonan ta 
hopi mas extenso y e costonan 
lidia hopi mas halto. Despues a 
duna splicacion di e departamento 
di policlinica di adulto, e FACT 
teams y e POPP-Poli. 

Por ultimo Gobernador a ricibi 
un rondleiding door di e diferente 
departamentonan ubica den 
Clinica Respaldo. Di e manera aki 
Gobernador a haya e oportunidad 
di wak di serca unda e clientenan 
ta hospeda, kiko nan ta hasi y 
dialoga cu e trahadornan riba 
vloer. 


Tabata un atardi di hopi 
informacion unda Gobernador 
a mustra hopi interes pa e cuido 
di salud mental na Aruba. Staff 
y personal di Respaldo kier un 
biaha mas gradici Gobernador 
pa e bishita placentero aki como 
tambe e interes cu Gobernador 
a mustra pa cu e temática 
importante aki. 

Fortificando salud publico 

Algemene Rekenkamer 
a publica su rapport 
Auditing Implementation 
of Sustainable 
Development Goals for 
Strong and Resilient 
National Public Health 
System. Аме mainta 
a tuma lugar entrega 
di y un presentacion 


di е resultadonan na 
Parlamento. Den e 
rapport aki Algemene 


Rekenkamer ta presenta 
е resultadonan di su 
investigacion riba е 
accionnan di gobierno ра 
haci e sistema di e cuido 
di salud di Aruba uno 
resiliente. E investigacion 
aki ta relaciona na e 
metanan di desaroyo 
sostenibel - Sustainable 
Development Goal (SDG) 
3d. 

E obhetivo principal di e 
investigacion tabata pa 
investiga con gobierno a 
fortalece capacidad di e 
sistema di cuido di salud 
pa por pronostica, preveni 
y prepara pa e riesgonan 
di salud publico. Tambe a 
investiga si gobierno a haci 
uzo di e experiencianan 


adkiri durante e 
eventonan recien di salud 
publico. 


A realisa e investigacion 
aki conhuntamente cu 
34 pais rond mundo bou 
di guia di International 
Organization of Supreme 


Audit Institutions 
(INTOSAT) Development 
Initiative (IDI). E 


investigacion a tuma 
luga durante e periodo di 
25 october 2021 te cu 4 
november 2022. 


Cuadro di ley y maneho 
no ta ainda adecua 

Algemene Rekenkamer 
ta conclui cu gobierno 
a tuma initiativanan y 
accionnan pa fortalece 
capacidad di e sistema di 
cuido di salud publico pa 
por pronostica, preveni 
y prepara pa e riesgonan 
di salud publico. Mester 
completa y implementa 
e  iniciativanan tuma 


door di gobierno pa por 
garantisa un sistema di 
salud resiliente. Asina 
Aruba ta trahando den 
colaboracion cu e paisnan 
den Reino Hulandes pa 
fortalece e preparacion 
pa pandemia. Den cuadro 
di esaki ta actualisando e 
cuadro di ley y maneho pa 
facilita implementacion 
di е  Ordenansa di 
Sanidad Internacional 
- International Health 
Regulations (IHR) 2005. 
Un ehempel di esaki ta, 
prepara е Ordenansa 
Nacional pa Salud Publico 
y desaroya maneho nobo 
pa atende cu e retonan 
actual di salud na Aruba. 
No a finalisa e Ordenansa 
Nacional pa Salud Publico 
ainda y e maneho nobo 
mester wordo elabora 
den plannan di accion 
specifico. 


E  establecimento di 
e ordenansa nacional 
pa salud publico ta 
hopi importante ра 
facilita е formulacion 
y implementacion di 
maneho. Pa motibo cu 
e cuadro di maneho y 
ley ainda ta den proceso 
di actualisacion, e 
legislacion no ta coincidi 
completamente cu maneho 
y plannan, resultando 
den algun deficiencia 
entre e cuadro di maneho 
y ley. Door di esey 
Algemene Rekenkamer 
ta recomenda minister di 
Salud Publico pa percura 
pa finalisa e trayecto di 
ley y e plannan di accion 
mas lihe posibel, pa 
asina tambe implementa 
esakinan. 


Akinan Algemene 
Rekenkamer ta 
recomenda tambe, pa 


e minister envolvi tur 
stakeholdernan relevante 
den e proceso pa asina 
crea sosten y compromiso 
cerca nan pa por garantisa 
un implementacion mas 
eficiente y efectivo di e 
strategianan. 

Clasificados 


SOLODIPUEBLO@GMAIL.COM 


CEL.585 9500 


Minister Endy Croes: 
DIESSEIS ATLETA DI DAM Y SCHAAK A REPRESENTA ARUBA 
DEN WEGANAN ESCOLAR INTERINSULAR NA BONEIRO 


SERLO 


Diadu- 
Minister 


ORANJESTAD: 
mingo anochi, 
Endy Croes tabata na 
Aeropuerto Internacional 
Reina Beatrix pa yegada 
di e atletanan di dam y 
schaak cu a representa 
Aruba na Boneiro den e 
Weganan Interinsular. 


Despues di shete aña We- 
ganan Interinsular entre e 
scolnan di Aruba, Boneiro 


y Curacao ta tumando 
luga bek. 


Minister Endy Croes a in- 
dica cu hunto cu colega 
Minister di Enseñansa, 
Ciencia, Cultura y Deporte 
di Curacao Sithree van 
Heydoorn y Diputado di 
Infrastructura y Deporte 
di Boneiro James Kroon 
a traha hopi duro pa cum- 
insa cu Weganan Interin- 


sular bek y aña pasa den e 
luna di september a firma 
un acuerdo cu hunto lo 
trece Weganan Escolar In- 
terinsular bek. 


Minister Endy Croes ta 
expresa cu e ta hopi or- 
guyoso di e 16 atletanan 
di diferente scol di Aruba 
cu a bay participa den e 
Weganan Interinsular na 
Boneiro y a trece diferente 


medaya di oro, plata y 
brons. 


Pabien na IBISA, Inde- 
bon di Boneiro y FDDK di 
Curacao cu ta esnan cu a 
prepara e Weganan Inter- 
insular den seis diferente 
deporte cu a caba di inicia. 
E apertura di Weganan 
Interinsular na Boneiro 
tabata hopi bunita cu un 
cantidad di participante 


y e clausura ta bay ta bay 
tuma luga na Aruba den e 
luna di april di e aña aki. 


Ministerio di Deporte 
hunto cu IBISA ta encarga 
pa e evento aki y lo pre- 
para un show bunita pa 
e pueblo di Aruba y pa e 
bishitantenan di Curacao 
y Boneiro cu ta bay ta aki- 
nan durante e clausura di 
Weganan Interinsular. 


SAL Due 
Parlamentario Alvin Molina (MEP): 
Accion gubernamental ta rekeri pa 
garantisa “food security” 

Cuminda ta primordial pa 
nos como ser humano por 
biba. Pa nos por hiba un 
bida mas optimal y sano 
posibel, e cuminda mester 
ta di bon calidad, tin un 
bon prijs y ta disponibel 
constantemente. Durante 
pandemia y te awe ainda 
nos por mira con impor- 
tante y con fragil tur e tres 
puntonan ta. Webi galiña 
y lechuga ta dos ehempel 
cu a haya atencion den 
media, pero asina tin hopi 
mas. Danki na esfuerso- 
nan di agricultornan local 
nos por mira poco poco cu 
cierto producto ta di miho 
calidad y pa un prijs mas 
rasonabel, pero ainda por 
mira cu falta basta. Claro, 
inversionista mester “step 
forward” pa crea e indu- 
stria, nos hendenan lo- 
cal mester haci e trabou 
di planta, pero gobierno 
sigur tin un tarea grandi 
pa promove e industria 
di agricultura. Diferente 
departamento di gobi- 
erno mester wordo en- 
volvi den e desaroyo aki: 


Salubridad Publico, ki- 
sas un colaboracion entre 


Santa Rosa, DIP, WEB, 
Dimas, Douane, DOW, 
labor, enseñansa, DVG, 
etc. Kisas e proyecto aki 
por wordo carga door di 
Ministerio di Agricultura, 
Economia, Innovacion, 


varios Ministerio. P'ami, 
como Parlamentario, e 
no ta haci diferencia cua 
gobernante haci'e, tanten 
cu gobierno tuma e paso- 
nan necesario pa pueblo di 
Aruba por ta sigur di bon 
alimento na un bon prijs. 
Maart aña pasa mi a en- 
trega un mocion, pidiendo 
atencion pa e topico aki. E 
mocion a wordo carga un- 
animamente door di Par- 
lamento. A yega tempo pa 
nos por mira un adelanto. 
Pesey mi a dirigi pregun- 
ta na Minister President, 
como dirigente di gobier- 
no, adhunto e peticion pa 
tuma e pasonan necesario 
pa promove e industria in- 
novativo di agricultura. 


STICHTING 


BLOEDBANK 
ARUBA 


Registra pa bira donante na www.bloedbankaruba.aw 


BO SANGER 
TA SALBA BIDA! 


@ 587 0002 

Ainda tin oportunidad pa participa den Kibra Coco Digital - Himno y Bandera 2023 


HOPI FACIL PA PARTICIPA, SIMPLEMENTE SCAN, 


CONTESTA Y GANA! 


Diberti, conoce mas di Aruba y gana premio den famia 


Minister di Cultura hunto 
cu Comision Celebracion 
Dianan Nacional ta re- 
corda un y tur pa participa 
den KIBRA COCO DIGI- 
TAL, edicion Himno y 
Bandera 2023. 


Participando den esaki 
nos muchanan hunto cu 
famia por siha conoce mas 
di Aruba. Riba e pintura 
di e concurso nacional cu e 
muchanan a ricibi na scol, 
tin un QR Code cu cual e 
muchanan di scol prepa- 
ratorio y basico hunto cu 
nan famia por participa 
contestando varios pre- 
gunta relaciona cu e sim- 
bolonan nacional di nos 
Pais. 


E grupo cu contesta mas 
lihe y tin mas pregunta 
bon contesta ta gana pre- 
mio. 

Bo ta desea di participa? 
Ainda bo tin e oportuni- 
dad, e ultimo dia pa par- 
ticipa ta 16 di maart prox- 
imo te cu 12 or di merdia. 
E ta hopi facil pa partic- 
ipa, simplemente Scan, 
Contesta y Gana! E gana- 
donan lo wordo anuncia 
dia 17 di maart durante 
e Manifestacion Cultural 
riba Plaza Libertador G.F. 
Betico Croes. Un invita- 
cion na tur nos muchanan 
di scol preparatorio y basi- 
co pa participa den famia 
y conoce mas di nos Pais 
Aruba den un forma dib- 
ertido y innovativo. Un 
danki na nos compania 
estatal SETAR NV pa nan 
asistencia y innovacion pa 
yuda organisa Kibra Coco 
un biaha mas, e biaha 
aki digital. Un Felis Dia 
di Himno y Bandera na 
tur nos muchanan y nan 
famia. 

A lansa e prome buki ‘E derechonan di 
pashent” den Reino Hulandes 


Riba 13 di maart 2023 
mr.dr. Jayburtt Dijkhoff a 
duna un charla den Aula 
di Universidad di Aruba. 
E evento aki a wordo or- 
ganisa pa Fundacion SIKI 
y tabata den conexion cu e 
lansamento di e buki titula 
“E derechonan di pashent. 
Ta trata un evento his- 
torico como cu ta e prome 
buki den Reino Hulandes 
cu a wordo scirbi pa pash- 
ent y door di un experto 
riba e tema aki. 


Durante e charla Dijkhoff 
a subraya e necesidad pa 
pashentnan sa kico ta 
nan derecho y pa haci uzo 
di nan derecho tambe. 
Sinembargo, el a presenta 
detayadamente cu tin hopi 
trabou pa haci. 


Banda di e proteccion 


di pashent, e sistema di 
cuido tambe ta bringa pa 
atencion di gobierno. 


E ta keda un trabou con- 
tinuo pa haya un balansa 
entre e dos forsnan ey. Di- 
jkhoff a enfatisa cu e dere- 
chonan di pashent mester 
wordo amplia y tin varios 
ley y derechonan cu falta. 
El a duna varios ehempel 
di esakinan, entre otro cu 
mester traha mas riba e 
sistema di cuido, e dere- 
cho di entrega keho, y pre- 
vencion. 


Tambe a toca e tema di 
bureaucracia cu ta stroba 
procesonan di ley tuma 
lugar di un manera ad- 
ecuado. Esey a stroba pa 
logra derechonan гіра 
salud publico y asta salud 
na pia di trabou (ARBO). 


Por ultimo, Dijkhoff a in- 
dica cu e trabou ta encera 
cu awor mester start un 
campaña di conscientisa- 
cion. Mas tanto persona na 
Aruba mester haya sa kico 
ta nan derecho di pashent. 
Lo duna mas charla pa 
diferente grupo. Tambe lo 
sigui cu e Plataforma Pa- 
shentnan di Aruba (PdA) 
cu lo ta e prome represen- 
tacion di pashentnan den 
nos comunidad. 


E plataforma lo presenta 
nan presidente cu lo tuma 
asiento den e Hunta di 
Calidad y asina sali na 
defensa di e interesnan 
di pashent den tur regla 
nobo riba nivel nacional. 


E charla a resulta di ta un 
exito grandi. Tur presente 
a haya hopi informacion 
y mayoria a logra obtene 
un buki. Un danki ta bai 
na Universidad di Aru- 
ba y Center for Lifelong 
Learning” (CLL) pa e facil- 
idad. mr.dr. Jayburtt Dijk- 
hoff a gradici tur presente 
y ta haci un yamada na 
pueblo di Aruba y e sector 
di cuido pa haya sa kico e 


derechonan di pashent ta 
encera. 


E buki ta obtenibel na tur 
boekhandel na Aruba. 


Keda pendiente e proximo 


simannan aki pa dife- 
rente charlanan, cu lo ta 
completamente gratis pa 
pueblo di Aruba. Esaki lo 
wordo anuncia den media 
y tambe riba e red social 
di SIKI Aruba. 

Representate Permanente di Reino Hulandes na 
oficina di UNESCO-Paris di bishita na Aruba 


ORANJESTAD - For di 6 
pa 8 maart 2023 tabata di 
bishita na Aruba dos rep- 
resentante for di UNES- 
CO-Paris. 

Su Excelencia Monique 
van Daalen, Represent- 
ante Permanente di Re- 
ino na UNESCO-Paris, 
hunto cu su suplente Sra. 
Carlien Schrijvershof. Es- 
aki ta e prome biaha cu e 
Representante Perman- 
ente di Reino Hulandes na 
UNESCO-Paris ta bishita 
Aruba den un funcion aki. 
Intencion di e bishita aki 
ta primordialmente pa 
cera conoci cu e trabao 
di UNESCO na Aruba y 
tambe pa informa e min- 
isternan concerni cu e aña 
aki na November ta tuma 
luga e Conferencia Gen- 
eral di UNESCO, unda ta 
sumamente importante 
pa Reino Hulandes ta 
bon representa y prepara. 
Parti di e preparacion ta 
encera pa traha conhunta- 
mente riba e documento 
‘Koninkrijksinstructie’ 


den cual ta describi e prio- 
ridadnan y maneho pa un 
periodo di minimo 3 aha. 
Secretariado di Comision 
Nacional pa UNESCO di 
Aruba a compaha Sra. Van 
Daalen у Schrijvershof 
na e diferente encuen- 
tronan cu nan tabatin na 
Aruba. Banda di a bishita 
e Gobernador di Aruba, a 
bishita tambe e minister 
encarga cu asuntonan di 
UNESCO, Minister di Fi- 
nansas y Cultura, y Vice- 
Prome Minister di Aruba, 
Sr. Ursull Arends, kende a 
reemplasa Promer Minis- 
ter cu tabata den exterior 
pa reunion di Nacionnan 
Uni. 


E delegacion a reuni cu 
‘Directie Buitenlandse 
Betrekkingen’ pa discuti 
e proceso di concipia y 
finalisa е “Koninkrijk- 
sinstructie. E organisa- 
cionnan cu e delegacion 
a bishita, ta Basisschool 
Prinses Amalia (UNES- 
CO-School), Museo Ar- 


cheologico Nacional di 
Aruba (MANA), Museo di 
Industria na San Nicolas 
y Fundacion Parke Nacio- 
nal di Aruba (FPNA). E 
delegacion a bishita tambe 
Spaans Lagoen cu ta un si- 
tio natural di hopi interes 
historico/archeologico у 
di ecologia. 


Sra. Van Daalen a keda im- 
presiona cu e trabounan 
cu ta tumando luga na e 


diferente organisacionnan 
y tabata sorprendi di e co- 
herencia entre e diferente 
areanan di trabao. E plan 
Strategico 2023-2032 di 
FPNA y su ehecucion bou 
di guia di su directora, Sra. 
Natasha Silva ta un tre- 
mendo ehempel di con por 
transforma un organisa- 
cion, mientras cu ta trans- 
forma tambe mentalidad 
di stakeholders envolvi. 
Pa Sra. Van Daalen y Sra. 


Schrijvershof e bishita den 
naturalesa di Aruba taba- 
ta e parti di e programa cu 
mas nan a encanta. 
Tabata un honor ра 
UNESCO-Aruba por a 
ricibi dos hende muhe den 
funcionnan sumamente 
responsible na nivel inter- 
nacional di UNESCO na 
Aruba riba Dia Interna- 
cional di Hende Muhe, cu 
tambe ta un dia cu UNES- 
CO ta promove. 

TEAM SNOR A SUTA DURO! 


Calabas/Kudawecha 
- Shonnan amante di 
domino estilo Netflix, di- 
asabra ultimo tabata e 
“season finale” p’e trabu- 
conan di Biba Lekker DT 
ora cu Team Snor a baha 
c'un militancia masal den 
Domino Square Garden cu 
lo por pone cualkier par- 
tido politico bira jaloers! 
Si studia e potretnan bon, 
si sigui e video dje camara 
di siguridad cu cautela, 
ta parce manera ta hala 
di hende a core bula cura 
e anochi ey y bandona e 
barco cu tabata zink bou 
mando di Captain Trimon! 
E anochi a cuminsa sensa- 
cional pa Team Snor cu a 
bin cu sed di vengansa pa 
locual Biba Lekker a haci 
biaha pasa cu nan “bro- 
chinan di Team Pariba 
Legends! Esnan cu con- 
oce Snor Perez sa cu ora 
e tercio aki pone su sinti 
na algo y habri su ‘truk- 
endoos’ yen di formula 
matematico di domino, ta 
“van goede huize' bo mes- 
ter ta pa tin un chens con- 
tra su ekipo. 


Nos no por divulga niun 
di Snor su formulanan, ya 
cu nos a firma un “confi- 
dential agreement, pero 
toch como ñapa nos kier 
a duna e hint chikito aki: 
watch out ora Snor sali 
cu 1 y blanco ... su man ta 
pata pata di piedra di 6! 
Anyway, prome cu e azeta 
pa hasa snacks a keinta 
den cushina, ya Team 
Snor a drenta halftime cu 
score sensacional di 11 - 
5! Despues di a disfruta 
dje pasapalonan comple- 

tamente gratis cortesia di 
chef Han, e segundo tanda 
a cuminsa caminda tabata 
bisto cu Snor no tin idea 
di lanta handrem! Por a 
nota si cu Biba Lekker a 
hisa speed si un tiki, pero 
ya e dafio dje prome mita 
dje anochi tabata haci 
caba! Snor ta tuma revan- 
cha pa su team hermano, 
Pariba Legends, door di 
placha Team Biba Lekker 
cu score convicente di 21 
- 14! Un shock total claro 
pa e ekipo di Biba Lekker, 
kendenan ultimo tempo 
tabata den un racha di vic- 
toria. Pero, shonnan, con- 
ociendo Captain Trimon, 
ya esaki ta trahando riba 
“Season 2” caba y lo es- 
trena esaki pronto. Keda 
pendiente! 


SPEAM, YR BII 7A LERKER 


Poesia mi Bandera 


Kibunita pa mi waak mi bandera ta bula den halto 
Maas bunita ora ta bula mei mcidi tur bandera nan di orto nacion nan 
Nos mester ta orgujoso di nos bandera, no tin un tera maas bunita 
cu su bandera. 


goberno ta bin goberno ta baj,pero nos bandera si semper 
tej bula keto baj. 


ban duna nos bandera su honor i respet ogala ku un dia nan por pone un 
stempeldi nos bandera ariba nos paspoort. 


danki na Betico cu a bin cu idea, nos bandera 
pabien aruba, pabien na tur e nacionalidaad nan cu ta bin aki na Aruba 
pabien esaki ta nos bandera .Aruba Dushi Tera 


SKIBI PA: FLAVIA 

Latin America Business 
Dialogue 2023: 


pa companianan di Aruba interesa den region 


Ik, 


Diahuebs awor, 16 di 
maart, Rijksdienst voor 
Ondernemend Nederland 
ta organisa e evento anual 
di Latin America Business 
Dialogue di 10.00 a.m. pa 
12.00 p.m. 


E ta un evento virtual 
gratis den cual represent- 
antenan di cada pais La- 
tino Americano lo duna 
informacion riba con pa 
haci negoshi cu nan pais. 
Lo tin sesionnan general y 
tambe sessionnan di mesa 
rondo den cual lo contesta 
preguntanan specifico di 
cada compania den gru- 
ponan chikito. Tur esaki 
ta sosode for di e confort 
di bo computer. 


Departamento di Asun- 
tonan Economico, Comer- 
cio y Industria ta participa 
anualmente na e evento 
aki pa brinda informacion 


8 


па companianan Hulan- 
des cu ta interesa pa haci 
negoshi cu Aruba. Sinem- 
bargo e aha aki kier stim- 
ula comerciantenan local 
tambe pa participa y haya 
sa con pa haci negoshi cu 
e region. Lo tin represent- 
ante den e area comercial 
di embahadanan di Reino 
for di Venezuela, Colom- 
bia, Republica Domini- 
cana, Panama, Chile, pa 
nombra algun. 


Inscripcion ta gratis y 
por te cu net prome cu e 
evento cu lo tuma lugar 
diahuebs 16 di maart, 
10.00 a.m. Na e momento 
di inscirbi ta scohe e pais 
cu bo ta interesa aden y lo 
match bo persona cu un 
representante di e pais pa 
conbersa pa 20 minuut. 
Por inscribi online via 
https://www.rvo.nl/even- 
ementen/latam-business- 


GR Rijksdienst voor Ondernemend 
Nederland 


dialogue-2023 . Si tin mas 
pregunta por acudi na 


Departamento di Asun- 
tonan Economico, 


mercio 
Co- 

Grupo di 18 mucha ta termina 
edicion 2 exitosamente 


E programa “Jump 18” a siha e participantenan redescubri 


Tabata na september 2022 
cu a start e di dos edicion 
di e programa di Jump 18 
cu tin como meta primor- 
dial pa siña muchanan y 
nan famia pa hunto hiba 
un bida mas saludabel 
den loke ta e parti fisico, 
tambe nutricion y no por 
laga afo e parti mental. Un 
grupo di 18 mucha a join 
e di dos edicion cu tin un 
duracion di no menos cu 
seis luna. Un iniciativa 
cu a start na aña 2021 di 
pediatra dr. Jamiu Busari 
cu manera cu a presenta e 
proyecto aki na Hunta di 
Directiva di Horacio Odu- 
ber Hospital a para su tras 


nan potencialnan 


y keto bay ta kere den e 
programa aki unda mucha 
y hiba un bida saludabel ta 
central. 


Na e anochi final aki cu 
a tuma luga na Xavier 
University a presenta e 
grupo di muchanan cu a 
participa na edicion dos 
di Jump 18 hunto cu nan 
mayornan. Tambe pre- 
sente tabat’ey Minister 
Endy Croes di Enseñansa 
y Deporte conhuntamente 
cu Hunta di Directiva di 
HOH, esta sr. Jacco Vroe- 
gop hunto cu sr. Gregory 
Croeze. “Masha pabien. Mi 
ta hopi orguyoso di boso”, 


asina director di Horacio 
Oduber Hospital, sr. Vroe- 
gop, a dirigi su mes na tur 
e participantenan y nan 
mayornan. 


Dr. Jamiu Busari, pedia- 
tra, a conta cu e biaha aki 
e trabou tabata mas, pa- 
sobra en bes di diesocho, 
nan mester a atende trinti- 
seis hoben den e programa 
aki. Awe diesocho ta ricibi 
certificado y aki dos luna e 
otro grupo ta termina. Cu 
esey a haya nan bou pre- 
sion pa por realisa e pro- 
grama na un forma mas 
eficiente, pa tin un acer- 
camento mas determina 
pa cu e acuerdo cu mes- 
ter a cera cu e mayornan 
di cada participante...den 
un solo palabra, mester a 
practica “multitasking”. 

Dr. Busari ta sigui bisa cu 
“e programa Jump 18 ta 
mucho mas cu djis baha 

Grupo di 18 mucha ta termina edicion 2 exitosamente 

peso. Mas bien e ta mane- 
ra un forma pa bo mes 
redescubri kico ta bo po- 
tencialnan como mucha y 
tambe mayor”. 


E proyecto Jump 18 ta 
consisti di un grupo di ho- 
ben profesional Arubano, 
cu bao guia di pediatra 
Jamiu Busari a desaroya 
un iniciativa pa empodera 
muchanan y nan mayor- 
nan pa mehora nan salud 
y bienestar. 


E programa riba su mes ta 
encera un serie di activi- 
dad, manera haci ehericio, 
dianan di consulta cu dife- 
rente profesional y mas. 
E ta depende di e nece- 
sidad di cada mucha par- 


ticipante, cu ta percura pa 
pone na mesa cu un pro- 
fesional cu no solamente 
ta yude cu bahamento di 
peso, sino tambe ta splic'e 
na placa chikito kico ta e 
problema y kico lo pasa si 
no atende cu e problema 
na tempo. E ta un forma 
practico pa laga e partici- 
pante cera miho conoci cu 
su mesun curpa, cu su po- 
tencialnan y pa fiha meta- 
nan cu esa cu elo por logra 
door di haci poco sacrificio 
pa su mesun bienestar. 


Ta yama danki na e team 
di profesionalnan cu ta 
carga e proyecto di Jump 
18. Alabes ta gradici tur e 
partners cu ta haci e pro- 
grama posibel esta Hora- 
cio Oduber Hospital, Go- 
bierno di Aruba, YMCA 
Aruba, Kinetic Alliances, 


Maastricht University, 
One Healthy You y Ele- 
ments of Aruba. Tambe 
un danki di curason na e 


sponsors cu ta CEDE Aru- 
ba, ENNIA Aruba, WEB 
Aruba NV., Arion Wine 
Company, Papiamento 


Aruba, Ki- 
wanis Club Aruba, Aruba 
Wine & Dine y Fundacion 
Prevencion Salud Aruba. 


Restaurant 

PRONOSTICO DI TEMPO 
VALIDO TE DIARANSON 15 DI MAART 2023, 18:00 ORA 


TEMPO: 
AWE NOCHI: PARCIALMENTE NUBLA Y GENERALMENTE SECO 
DEN MARDUGA Y MAYAN: PARCIALMENTE NUBLA CU UN 
POSIBLE AWACERO PASAJERO. 


TEMPERATURA MAXIMO 31 GRADO CELSIUS 
TEMPERATURA MINIMO 25 GRADO CELSIUS 
INDICE DI CALOR (HEAT INDEX) DEN Y ROND 
DI ORANAN DI MERDIA: 32 PA 35 GRADO CELSIUS 
UV INDEX: 12 


BAHADA DI SOLO : 6:50 PM 
SUBIDA DI SOLO : 6:47 AM. 


BIENTO: MODERA FOR DI DIRECCION N7 TE 16 NUDO) OOST; 
FORSA 3 TE 4 (12 TE 30 KM/ORA, 7 TE 

DEN DIA BASTA FUERTE TEP IBLEME FU 
FORSA 5 TE 6 (31 TE 


Y STABIEL LO LIMITA DE A RO’ 
POR PRODUCI AWACERO. PA H 


CONDICIONAN MA RITIMO/ ESTADO DI LAMA: 
NA PARTINAN PROTEJE DI COSTA: LEVE, ROND DI 1 PIA. 

NA PARTINAN ZUID: TRANKILTE MODERA, ENTRE 1 PA 2 PIA. 
NA PARTINAN OOST TE NOORDWEST DI COSTA: 
GENERALMENTE MODERA, ENTRE 4 PA 6, LOCALMENTE 7 PIA 
DEN LABADERANAN FOR DI NOORD CU TA BAHANDO. 


AVISO/ ALERTA: 
TA SUGERI OCUPANTENAN DI BOTO CHIKITO PA BAI CU 
CAUTELA NA PARTINAN OOST TE NOORDWEST DI COSTA. 


FENOMENONAN SPECIAL: 
NINGUN 


POTENCIAL DI AWACERO PA PROXIMO 24 ORA: 
MENOS DI 1 MM; LOCALMENTE ESAKI POR TA DIFERENTE. 


REGISTRACION DI TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 


AIRPORT : MAX 31 / MIN 25 / 0.0 MM 
WESTPUNT: MAX 31 / MIN 25 / 0.0 MM 
STA ROSA: MAX 31 / MIN 25 / 0.0 MM 


PRONOSTICO DI TEMPO PA PROXIMO 3 DIANAN: 

LEVE TE PARCIALMENTE NUBLA CU UN AWACERO PASAJERO. 
BIENTO LO TA FOR DI DIRECCIONAN OOST Y MODERA TE 
BASTA FUERTE, POSIBLEMENTE FUERTE DEN RAFAGA, 
TEMPERATURA (GRADO CELSIUS) MAX / MIN LO TA: 32 / 26 


REFLECCION 
NA E PERSONA CU A 
DESVIA DEN ADULTERIO, 
DEN DIVORCIO Y DEN 
BRUHANAN 


“EL ADULTERIO 


Bo ta casa den e 
Sacramento y toch bo ta 
sigi den adulterio. Bo no 
tabata sa cu pa Dios bo 
ta keda casa te na morto 
y Dios no ta reconoce 
divorcio. 


Bo a divorcia pa haya 
mas libertad y bo ta haci'e 
consiente. Bo no por ta sigi 
ganja cu bo ta un cristian y 
cu bo no a haci nada malo, 
pasobra esey ta bisto y den 
claridad. 


Bijbel 1 Corinthionan 6: 
9 y 10 ta bisa, cu ningun 
hende cu ta comete of biba 
den e pika di adulterio, 
nan lo no drenta den e 
Reino di Dios, pasobra e 
ta un pika grandi. Bo no 
por ta pretende y bisa cu 
bo a confesa, pero toch bo 
ta sigi cu e amistad y bo ta 
sigi haci adulterio. 


Tambe bo no tabata sa, 
cu unabes cu bo consulta 
cu un bruha, bo ta bira 
lomba pa Dios, bo ta laga 
bo fe den Dios un banda y 
bo ta haci un pika mortal 
condenabel. 


Bruhanan ta discipelnan 
di satanas y e demonionan 
ta keda rond di bo, pasobra 
bo mes a уатапап 
consientemente. 


Bo a cay den trampanan 


di perdicion y toch bo ta 
sigi kere cu bo no a haci 
nada malo. Bo no tabata 
sa, ora cu bo ofende Dios 
cu tur e pikanan grandi 
y mortal aki, bo ta perde 
tur e gracianan di Dios, 
bo ta perde tur e donnan 
di Dios, bo ta perde e 
sabiduria y e talentonan di 
Dios y bo tin di cuminsa 
full di nobo. 


Bijbel 1 Corinthionan 10: 
21 y 22 ta bisa, ta con bo 
por bebe for di copa di 
Senjor y di e mesun tempo 
bo ta bebe di e copa di e 
demonionan? Ta con bo 
por participa na e mesa 
di Senjor y tambe di e 
demonionan? Acaso bo 
kier provoca e rabia di 
Senjor? Bo no por ta bay 
Misa pa hende mira bo 
y alavez bo ta sigi haci 
pika. Bo no por ta papia di 
Cristo-Hesus y alavez bo 
ta sigi haci pika. Bo no por 
ta den grupo di oracion y 
alavez bo ta sigi haci pika. 


Bijbel Revelacionnan 21: 
6 — 8 ta bisa, ningun di 
е cobardenan, ningun 
di esnan infielnan, 
ningun di esnan den 
bruheria, ningun di esnan 
sacadornan di mentira 
etc., nan lugar lo ta den 
tanki di candela y di 
azufre. 

Un mensahero di Dios. 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


911 

100 

102 

104 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 

588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 


pa AY И. 


kerj. 


Publica serka nos anuncio di fayecimento di bo ser 
Nos tin 2 pakete pa ofrece; 


Pakete 1: Anuncio di fayecimento te dia cu е defunta 
ser dera 
Gradicimento y invitashon pa misa pa 3 dia AH 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Ма Canal 22 1х prome cu Noticiero 22 Af 400 90 


Pa mas informashon por tuma contacto cu oficina na 


555-9500 of na 741-4554 puntra pa 
Jamila Henriquez 


Un comienso di weekend fructifero yena cu gracia 
y bendicion di Dios. 


Un pueblo cu ta duna fruta. (Mateo 21,43) 


Rumannan, Hesus a bisa cu nos mester ta luz, salo y fermento pa 
otronan. Pa e motibo aki continuamente nos mester evalua nos 
mesun bida. No ta suficiente pa lesa un biaha un rosario of pa 
haci algun biaha un caminda di cruz of di bay misa algun biaha 
den cuaresma. Awor con nos ta tuma e Palabra- y Parabolanan di 
Hesus! Tin biaha esaki ta confronta nos y semper tin e peliger cu 
nos kier suavisa of hasta di no acepta nan. Hopi biaha e motibo ta 
cu nos ta prefera di keda cera den e comfort di nos mesun mundo 
chikito rond di nos. E novedad di Evangelio mester wordo biba tur 
biaha como un posibilidad di un bida nobo. Asina nos por conver- 
ti tur dia di nobo aunke esaki por nifica cu nos mester renuncia na 
algun cos 


Oracion: Señor Hesus, duna mi e gracia pa tur dia mi por con- 
verti na Bo y pa mi por ta luz pa otronan. 


Amen. 

Consehonan pa sobrevivi un ola di 
calor si bo no tin airco 


Nos cas por alcansa tem- 
peraturanan hopi halto 
den temporada di secura. 
Si bo no tin airco, ora cu 
yega un ola di calor, bo 
mester sigui algun conse- 
ho pa haci'e mas facil. 
Den e siguiente espacio 
nos lo detayabo kico pa 
haci pa sobrevivi un ola di 
calor. 


Con un ola di calor por 
afecta nos si bo no tin un 
airco? 

Pa por identifica e efec- 
tonan di calor, mester ta 
atento ante insolacion, 
calamber, deshidratacion, 
agravamento di problem- 
anan di salud cu ya ta 
padece. 

Mester ta alerta vooral 
riba un golpi di calor, ya 
cu ora cu esaki presenta, 
e curpa no ta capas di re- 
gula su temperatura y ta 
observa e siguiente sinto- 
manan: 


o Cuero cayente, 
cora y seco. 

a Nausea y sed in- 
tenso. 

8 Somnolencia of 
agresividad. 


e Perdida di 
ciencia y convulsion. 


con- 


Ora cu esaki sosode, mes- 
ter traslada e persona 
afecta na un clinica, sea 
SEH of ImSan. 


Consehonan ра afronta 
un ola di calor 

Pa sobrevivi un ola di cal- 
or ta importante adopta 
habitonan cu ta permiti 
regula e temperatura di e 
curpa. 

Tambe, ta conveniente 
evita e exposicion directo 
na solo. Durante e dianan 
di un ola di calor, si bo no 
tin un airco, bo mester 
refresca cada biaha cu bo 
tin mester. 

Ademas, bo tin cu proteha 


di e exposicion directo na 
e solo. Tambe percura pa 
evita realisa esfuersonan 
fisico den e oranan di mas 
calor. 

Di un otro banda, adap- 
ta bo actividadnan na e 
situacion nobo. Cuida e 
grandinan y esunnan mas 
chikito, ya cu nan ta e dos 
partinan di e poblacion 
mas susceptibel na e efec- 
tonan di un ola di calor. 


Otro conehonan cu lo bin 
di bon ta: 

o Permanece e may- 
or tempo posibel den lu- 
ganan fresco, bao di para- 
sol of climatisa. 

o Evita е exposi- 
cion na solo den oranan 
central di dia (di 12'0г pa 
5'ог). Como tambe e ex- 
posiconnan prolonga of 
drumi den solo. 

e Proteha bo mes 
adecuadamente bo cuero, 
cabes y wowo cu paha, 
sombre of pechi y bril di 
solo. 


Kico pa haci pa sobrevivi 
un ola di calor si bo no tin 
airco 

Si bo no tin airco, miho 
bo evita tur fuente di 
calor den bo cas Lo ideal 
ta pa busca pa aumenta e 
frescura den interior di bo 
cas. 

Aleha for di e fuentenan 
di calor inecesario 

Ta importante no genera 


mas calor cu ya ta penetra 
den nos cas. Pa esey, nos 
mester paga of aleha for 
di ekiponan electrico ora 
cu nos no ta uzandonan y 
paga e luznan inecesario. 
Bombionan ta otro fuente 
generador di calor. Den 
e medida di lo posibel, 
evita cende nan of por lo 
menos, no tur pareu y uza 
esunnan di consumo abao 
of LED. 

Mantene e blindsnan baha 
y cortinanan cera 

Si den e prome ora di 
mainta e ambiente di caya 
ta fresco, bo por habri 
bentana pa renoba e aire. 
Ora cu e solo y tempera- 
tura subi, ta consehabel 
pa cera e bentana y baha 
e blindsnan. Si bo tin bal- 
con, ta bon pa habri un 
lona pa evita e rayonan di 
solo. 

Uza un fan y ijs 

Cu un fan, ijs y salo bo por 
logra un substituto casero 
di airco tradicional. Pa 
esey pone un metal cu ijs 
y salo dlanti di un fan. 


Genera corientenan light 
di aire 

Genera corientenan light 
di aire por ta di ayudo pa 
refresca e ambiente ora cu 
ta haci demasiado calor. 

E bentananan pa cual e 
aire ta sali mester ta habri 
completamene. Contrario, 
e bentananan unda cu e 
aire ta drenta, nos mes- 
ter habri'e solamente un 
poco. 


Den e caso aki mester ta 


den e pationan interior, 
unda e aire ta menos. Di 
e forma aki, nos ta logra 
pa genera corientenan di 
aire natural den cas, door 
di drenta via un bentana y 
sali via un otro. 


Fan di dak 

E fannan di dak mester 
regula prome y despues di 
e temporada di calor. Cu e 
yegada di e lunanan mas 
calor tin cu programa e 
fan pa nan draai den sen- 
tido contrario di holoshi. 
Asina, e lo impulsa pa 


abao un coriente di aire 
capas di refresca e ambi- 
ente. 


Reduci humedad ambien- 
tal 

Evita cuminda cu mester 
wordo cushina pa hopi 
tempo, emiti calor y vapor 
di awa, cu ta contribui na 
crea un ambiente sofo- 
cante. 

Awa cu ta evapora den 
baño y pañanan cu ta 
wordo colga paden tambe 
ta carga e ambiente y ta 
horta nos e frescura. 


Man y pianan den awa 
friu 

Ora bo wak cu bo tem- 
peratura ta subi, pone bo 
polsnan den awa friu du- 
rante algun minuut. Haci 
mesun cos cu e pianan y 


refresca tambe bo cara y 
nek. 

Esaki por yudabo alivia e 
sensacion di calor. 


En conclusion, pa sobre- 
vivi un ola di calor... 
Ademas di proteha bo 
mes, hidrata bo mes y 
evita e oranan central di 
dia, bo por adopta un se- 
rie di medida den bo hog- 
ar alternativo si bo no tin 
airco. 

No duda den aplica nan 
durante e temporada di 
calor of ora cu e temper- 
aturanan aumenta. 

Aunke hopi hende no ta 
kere pero bo forma di 
bisti ta indentifica bo, e 
por gañabo, e por duna 
otro hende un impresion 
negativo di bo.pasobra 
bistimento semper mester 
keda den un forma decente, 
cu ta representa bo 
personalidad cu seriedad. 
Dunando gloria na nos 
Creador. 


Laga nos pone e cos cla 
manera e mester ta: Ora 


FORTALEZA PA FAMIA 


Scirbi pa Pastor Marcel Balootje. 


TA TEMPO PA CAMBIA BO BISTI 


un Hoben/Hobencita 


ta cana indecente bisti 
ta su Mayornan mester 
dune educacion tocante 
bistimento, y no dune 
solamente placa pa cumpra 
paña pero tambe  siñe 
kico ta adecuado pa bisti, 
como yiu di hende drechi y 
decente.. 


Si un muher ta cana 
hunto cu un homber y e ta 
indecente bisti, por nifica 
cu e homber no ta balora 


"Ра abona па 
| SOLO DI PUEBLO 


| Yama 
585 9500 


пеј tur dia te den bop 


Manda nos un e-mail na 
solodipueblo@gmail.com 


лу 

locual cu e tin, pasobra 
ningun caminda bo no ta 
haña diamanta riba tera, of 
e muher no ta somete na e 
homber, of nan ta kere mas 
den moda cu den Dios, etc. 


Tambe tin awor e show di 
tattoo, pasobra un tattoo 
no ta wordo poni na un 
hende su curpa pa e wordo 
scondi, pasobra ta placa 
tira afo, awor tin hopi 
hende ta pone tattoo na 
lugarnan priva y despues ta 
expone e parti priva ey di 
nan curpa pa tur hende por 
mira nan tattoo. Y nan ta 
haci esaki concientemente, 
locual ta indica e deseo di 
exposicion. Asina e enemigo 
ta tuma control. 


Corda tene cuenta cu nos 
curpa ta e tempel di Dios y 
e Spirito di Dios ta biba den 
dje.( 1Corintionan 6 :19+20) 


Nos por haci hopi cambio 
na e parti exterior di nos 
curpa, pero e parti interior 
ta solamente Dios por 
cambie, y mas awor cu 
henter mundo por realisa 
cuanto balor mente y 
curazon di hende tin, y con 
e enemigo ta ataca e mente 
y e curazon constantemente 
pa asina cohe e dominio 


riba e bida. 


Tene bon cuenta cu e 
siguiente advertencia у 
recomendacion.; 


Efesionan 4:22-24 ta bisa: 
Pa encuanto boso manera 
di biba di antes,boso pone 
un banda e hende bieu cu ta 
wordo corumpi conforme e 
pasionnan engañoso. 

Y pa boso wordo renoba den 
e spirito di boso mente, y pa 
boso bisti e hende nobo,cu 
ta wordo crea segun Dios 
den husticia y santidad 
berdadero. 


Romanos 13:13+14 ta bisa: 
Laga nos comporta nos mes 
decentemente manera den 
dia, no den parandiamento 
y den buracheria,no den 
inmoralidad sexual y den 
sensualidad, no den pleito 
y envidia. Ma bisti boso cu 
Señor Hesus Cristo, y no 
haci provision pa e carni, pa 
cumpli cu su mal deseonan. 


Colosensenan 3 vers 8-12 ta 
bisa: Ma awor boso mester 
pone un banda, rabia, furia, 
malisia,calumnia, y palabra 
sushi for di boso boca. 


Ora e solo di bida baha, 


No gaña otro, como boso 
a pone un banda e hende 
bieu cu su practicanan 
malbaldo. 


Y bisti e hende nobo cu 
ta wordo renoba cu un 
conocemento berdadero 
segun e imagen di Esun cu 
a crea, cual ta Dios. 


Asina manera esnan cu a 
wordo scohi di Dios, santo 
y stima,bisti un curason 
di compasion,cariño, 
humildad,mansedumbre y 
pasenshi. 


Dios ta traha paden di 
nos cu Su Spirito Santo, y 
asina nos por expresa Su 
boluntad den nos bida. 

Tur cambio , cual ta hiba 
na desencia y ordo den 
nos bida spiritual y fisico 
ta cuminsa paden, pasobra 
manera un hende ta pensa 
asina e ta. 


Asina nos pensamento y nos 
curason wordo renoba nos 
bida ta cambia, pero nos 
mester habri nos curason 
pa Cristo Hesus tuma 
control , y asina conoce Su 
boluntad perfecto. 


streanan ta ¡ilumina e recuerdonan 


SVb, Banco di Seguro Social 
ta extende su mas profundo 
condolencia na colega 
Sra. Monica Heilbron y famia 
cu fayecimento di su tata 


Sr. Ernesto Cesar Heilbron De La Rosa 


Hopi forza den e momentonan dificil aki. 
Cu Sr. Heilbron De La Rosa sosega 
den paz di Señor. 


Di parti di tur colega na SVb 


© 

Tt is with deep sadness we announce the passing of our beloved 


Sister, mother, grandmother, aunt, cousin and friend 


JULIE LORNA ROVELET 


Sunrise 22-05-1971 Sunset 03-03-2023 


“Great is the emptiness and the sorrow, beautiful are the memories” 

She was the daughter of the late Jose and Francisca Rovelet and sister of the late 
Roland Rovelet 

She leaves to mourn: 

Her sister Frances Rovelet 

Her son Mark and Wassima Williams, Zahra and Yasmin 

Her son Haim 

Her daughter Marilou Winklaar, Melody and Elijah 

Her nephew Yanick van Lobbrecht and family 

Her niece Nichelle Thomson-Ideler and family 

Her nephew Dennis Ideler and family 

Her aunt Elsa Rovelet 

Her cousins in St. Maarten, St Martin, Guadeloupe, Aruba, Curacao, 

Surinam, Netherlands, France, Switzerland and USA. 

And numerous friends in St Maarten, St Martin, Aruba, Netherlands and Dominica 
She was related to the following families: Rovelet, Williams, Winklaar, Zimmerman,, 
Van Lobbrecht, Ideler, Peterson, Arrondell, Pontiphlet, Ellis, Tondu, Tackling, Trott, 
Smart, Halley 

Funeral Service will take place on Wednesday March 15th 2023 in San Nicolas, Aruba 
At the St Theresa Roman Catholic Church. Service from 2.00 pm to 4.00 pm 

There will be a wake on Tuesday 14th of March 2023 for those who would like to 

Pay their last respect and convey their condolences to the family of the deceased. 


MAY HER SOUL REST IN ETERNAL 


From 7.00 pm to 9.00 pm at Ad Patres Funeral Home in San Nicolas, Aruba. 

